1939માં ટાઇફૉઇડના કારણે રાજમનું નિધન થયું. તેના મૃત્યુથી નારાયણને ઊંડો આઘાત લાગ્યો અને લાંબા સમય સુધી તે દુઃખી રહ્યા; તેઓ તેમની દીકરી હેમા માટે પણ ચિંતિત હતા, જે ત્યારે માત્ર ત્રણ જ વર્ષની હતી. પત્નીના મૃત્યુના કારણે ઊભા થયેલા આ વિયોગે તેમની જિંદગીમાં નોંધપાત્ર પરિવર્તન આણ્યું અને તેમની તે પછીની નવલકથા, ધ ઇંગ્લિશ ટીચર માટે પ્રેરણા આપી. તેમનાં પહેલાં બે પુસ્તકોની જેમ, આ પુસ્તક પણ તેમનાં કરતાં પણ વધુ આત્મકથનાત્મક હતું, અને સ્વામી ઍન્ડ ફ્રેન્ડ્સ અને ધ બૅચલર ઑફ આર્ટ્સ પછીના વિષયવસ્તુની ત્રયી અજાણતાં જ પૂરી કરતું હતું. તે પછીના ઇન્ટર્વ્યૂઓમાં, નારાયણ સ્વીકારે છે કે ધ ઇંગ્લિશ ટીચર એ લગભગ સંપૂર્ણપણે આત્મકથનાત્મક હતું, અલબત્ત પાત્રોનાં નામ જુદાં હતાં અને તે માલગુડીની જુદી પાર્શ્વભૂમિ ધરાવતું હતું; તેમણે એ પણ સ્પષ્ટ કર્યું હતું કે પુસ્તકમાં નિરૂપાયેલી લાગણીઓ રાજમના મૃત્યુ વખતની તેમની પોતાની લાગણીઓનું પ્રતિબિંબ હતી.

બઘેલી ભાષા કે બાઘેલી ભાષા, હિંદી ભાષાની એક બોલી એટલે કે ઉપભાષા છે. આ ભાષા ભારત દેશના બઘેલખંડ ક્ષેત્રમાં સામાન્ય વહેવારમાં વપરાતી ભાષા છે. આ ભાષા મધ્ય પ્રદેશ રાજ્યમાં આવતા રીવા, સતના, સીધી, ઉમરિયા, અને નૂપપુરમાં; ઉત્તર પ્રદેશમાં આવતા અલ્હાબાદ અને મિર્જાપુર જિલ્લાઓમાં તથા ચત્તગઢના બિલાસપુર અને કોરિયા જનપદોના લોકો બોલે છે. આ ભાષાને ""બઘેલખંડી"", ""રિમહી"" અથવા ""રિવઈ"" પણ કહેવામાં આવે છે.

કોર્પોરેશનો સામાન્ય રીતે અલગ નામ ધરાવતા હોય છે. ઐતિહાસિક રીતે, કેટલાક કોર્પોરેશનોને તેમના સભ્યપદની પાછળ નામ આપવામાં આવ્યા હતા: ઉદાહરણ તરીકે, ""ધી પ્રેસીડન્ટ એન્ડ ફેલોઝ ઓફ હાર્વર્ડ કોલેજ."" અત્યારના સમયમાં, મોટા ભાગના ન્યાયક્ષેત્રમાં આવેલા કોર્પોરેશનો અલગ નામ ધરાવે છે જેને તેના સભ્યપદનો ઉલ્લેખ કરવાની જરૂર રહેતી નથી. કેનેડામાં, આ શક્યતાને મહત્તમ તાર્કીક માત્રા સુધી લઇ જવામાં આવી છે: ઘણા નાના કેનેડીયન કોર્પોરેશનો કોઇ જ નામ ધરાવતા નથી, ફક્ત તેમના પ્રાંતીય વેચાણ વેરાના નોંધણી નંબરના ક્રમાંકો આધારિત હોય છે. (ઉદાહરણ તરીકે, ""12345678 ઓન્ટારીયો લિમીટેડ"").

૨૦૦૮ - ૧૫ એપ્રિલ, ૨૦૦૮ના રોજ અણ્ણા હઝારેને વિશ્વબેન્ક તરફથી તેમની નોંધપાત્ર સમાજ સેવા માટે, જિટ ગિલ મેમોરિયલ એવોર્ડથી સમ્માનિત કરવામાં આવ્યા. તેમાં જણાવ્યા મુજબ: ""અણ્ણાએ સિદ્ધિગામને એક આદર્શ ગામ તરીકે સ્થાપ્યું છે વળી તેઓએ માહિતી અધિકારની લડત અને ભ્રષ્ટાચાર વિરુદ્ધ લડાઇ માટે મહત્વપૂર્ણ કાર્ય કર્યું છે."":

કોલવણ (તા.સાગબારા) ભારત દેશના પશ્ચિમ ભાગમાં આવેલા ગુજરાત રાજ્યના દક્ષિણ પૂર્વ ભાગમાં આવેલા નર્મદા જિલ્લામાં આવેલા કુલ ૫ (પાંચ) તાલુકાઓ પૈકીના એક અને મહારાષ્ટ્ર રાજ્યને અડીને આવેલા એવા સાગબારા તાલુકામાં આવેલું એક મહત્વનું ગામ છે. આ ગામમાં મુખ્યત્વે આદિવાસી લોકોની વસ્તી રહે છે. કોલવણ ગામમાં પ્રાથમિક શાળા, પંચાયતઘર, આંગણવાડી અને દૂધની ડેરી જેવી સવલતો પ્રાપ્ય છે. આ ગામ ડુંગરાળ તેમ જ જંગલ વિસ્તારમાં આવેલું છે. ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ઉપરાંત અહીંના લોકો જંગલમાંથી મહુડાનાં ફુલ તેમ જ બી, ખાખરાનાં પાન, ટીમરુનાં પાન, સાગનાં બી, કરંજના બી જેવી ગૌણ વનપેદાશો એકઠી કરી તેને વેચીને પણ પોતાનું ગુજરાન ચલાવે છે.

મુખ્ય ચૂંટણી આયુક્ત અને અન્ય ચૂંટણી આયુક્તો ની નિમણૂક ભારતના રાષ્ટ્રપતિ કરે છે. મુખ્ય ચૂંટણી આયુક્તનો સમયગાળો ૬ વર્ષ કે ૬૫ વર્ષની આયુ, જે પહેલા આવે, એ પ્રમાણેનો હોય છે. જ્યારે અન્ય ચૂંટણી આયુક્તોનો સમયગાળો ૬ વર્ષ કે ૬૨ વર્ષની આયુ, જે પહેલા આવે, એ પ્રમાણેનો હોય છે. ચૂંટણી આયુક્તનું સન્માન અને વેતન ભારતના સર્વોચ્ચ ન્યાયાલયના ન્યાયાધીશ સમાન હોય છે. મુખ્ય ચૂંટણી આયુક્તને સંસદ દ્વારા ૨/૩ બહુમતીથી મહાભિયોગ પ્રસ્તાવ વડે જ હટાવી શકાય છે.